Тутэйшыя жыхары акрамя таго, што выконвалі сялянскую працу, яшчэ працавалі на торфараспрацоўках. Балоты цягнуліся ажно да Лагойскага тракта. А з Лагойскага тракта вяла вузкакалейка да электрастанцыі каля цырка, куды вазілі гэты торф. Калі з’явілася другая электрастанцыя – на Багдана Хмяльніцкага, у двары Дома друку, – вузкакалейка па Якуба Коласа прайшла туды. Нездарма па Якуба Коласа пасля трамвай пусцілі!